เรื่องร้องเรียน: ช่วงเช้าการจราจรบริเวณหน้าตลาด ระหว่างซอยลาซาล 27-29 ติดขัดมากครับ เนื่องจากมีการขายของบนฟุตบาท และมอเตอร์ไซด์จอดริมถนน ทำให้เลนการจราจรเหลือเพียง 1 เลน อยากให้มีการวางรั้วกันมอเตอร์ไซด์จอดริมถนน และตรวจสอบการขายของบนฟุตบาท เพื่อช่วยลดปัญหาจราจรและอุบัติเหตุช่วงเช้าครับ
การดำเนินการของเจ้าหน้าที่: สำนักงานเขตบางนาได้มอบหมายฝ่ายเทศกิจ จัดเจ้าหน้าที่ดำเนินการตรวจสอบเหตุร้องเรียนบริเวณหน้าตลาดซอยลาซาล 27-29 มีการขายสินค้าบนฟุตบาท จากการตรวจสอบบริเวณ หน้าตลาดซอยลาซาล 27 - 29 พบว่ามีผู้ค้าขายสินค้าบนทางเท้าจริง เป็นผู้ค้าที่ลงทะเบียนผู้ค้า สำนักงานเขตที่ได้สำรวจและเปรียบเทียบปรับ เจ้าหน้าที่จึงได้ประชาสัมพันธ์จัดระเบียบผู้ค้ามิให้กีดขวางบนทางเท้าและให้มีพื้นที่ว่างให้กับประชาชนเดินทางเท้าได้สะดวก ปลอดภัย ต้องขออภัยในความไม่สะดวกและขอขอบคุณผู้แจ้งที่ได้เสนอข้อมูลมาทางสำนักงานเขตบางนา
ความเห็นของผู้แจ้ง: เป็นกำลังใจให้เจ้าหน้าที่ทุกท่านครับ ที่ช่วยกันดูแล และพัฒนาสังคมไทยให้ดีขึ้นและน่าอยู่
พื้นที่: แขวงบางนาใต้ เขตบางนา กรุงเทพมหานคร